[{"text_idx": "#000001", "text": "yn hanfodol I\u2019r safle weithio"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000007", "text": "Lleolir Llyfrgell Tref-y-clawdd o fewn Canolfan Gymunedol Tref-y-Clawdd a\u2019r Cylch (Y Comm) yn dilyn cytundeb partneriaeth sy\u2019n dyddio\u2019n o\u0302l i Ragfyr 2017. Mae\u2019r Gwasanaeth Llyfrgell yn darparu cyfleusterau a chefnogaeth TG, iPads ar gyfer eu benthyca, eLyfrau, eLyfrau llafar a chylchgronau digidol yn ogystal a\u0302 llyfrau. Gall y cyhoedd gael mynediad i wasanaethau\u2019r Cyngor, ac mae\u2019r staff llyfrgell yn helpu\u2019r cyhoedd gydag ystod eang o ymholiadau o bob math. Mae\u2019r gwasanaeth hefyd yn hwyluso digwyddiadau awduron, gyda safle croesawgar a staff proffesiynol cyfeillgar, tra bod y pwyllgor rheoli yn darparu\u2019r safle a\u2019r cymorth gwerthfawr."}, {"text_idx": "#000008", "text": "Bu 2022 yn flwyddyn gyffrous i Wasanaeth Llyfrgell Powys, gan iddynt lwyddo i gael grant Adnewyddu Cymunedol y DU i dreialu hybiau cymunedol digidol mewn pedair ardal, gan gynnwys Tref-y-Clawdd. Gyda chefnogaeth hael pwyllgor rheoli\u2019r Ganolfan Gymunedol, mae peilot yr hwb digidol yn cyflwyno technoleg cyfarfod hybrid newydd, gan gynnwys sgrin CleverTouch 65\u2032\u2032, a thrawsnewidiad yr \u201cystafell wisgo\u201d gefn llwyfan yn ofod cyd-weithio. Mae\u2019r Llyfrgell hefyd wedi cyflwyno argraffu wedi\u2019i alluogi gan Wi-Fi eleni. Mae\u2019r datblygiadau yma\u2019n ategu gwaith staff y Ganolfan Cymunedol wrth lunio cyfeirlyfr cymunedol lleol a darparu adnodd gwybodaeth ar gyfer yr ardal."}, {"text_idx": "#000011", "text": "Mae\u2019r Comm yn trefnu ystod eang iawn o wasanaethau a gweithgareddau ochr yn ochr a\u0302\u2019r gwasanaeth llyfrgell, gan gynnwys y caffi dydd Mawrth gyda phob math o asiantaethau lleol yn mynychu i gynnig cymorth, cinio am ddim ar ddydd Iau, prosiect gwaith ieuenctid, marchnadoedd Sadwrn, gardd gymunedol, canolfan deuluol, sesiynau aros a chwarae, clwb lego, priodasau a mwy! Mae PAVO (Cymdeithas Mudiadau Gwirfoddol Powys) Community Connector hefyd wedi\u2019i leoli yn y Ganolfan."}, {"text_idx": "#000012", "text": "Wrth i\u2019r tywydd droi\u2019n oerach, mae\u2019r defnydd o\u2019r ystafell gyd-weithio yn codi, ac mae\u2019r staff a\u2019r gwirfoddolwyr wrthi yn cynllunio ystod o weithgareddau hyrwyddo i annog defnydd, gan gynnwys sesiynau galw i mewn digidol a sesiynau ymchwil i deuluoedd. Y gobaith yw gweld pobl yn defnyddio\u2019r offer i weithio\u2019n lleol, ac i fynd i apwyntiadau digidol yn eu hardal leol, er mwyn arbed teithio milltiroedd lawer, hefyd ar gyfer dysgu a chael hwyl ar y sgrin ryngweithiol!"}]